Návrh

**Nariadenie vlády**

**Slovenskej republiky**

**z .... 2025,**

**ktorým sa mení a dopĺňa nariadenie vlády Slovenskej republiky č. 236/2022 Z. z. o poskytovaní podpory v rámci spoločnej organizácie poľnohospodárskych trhov na financovanie podporných opatrení na pomoc sektoru vinohradníctva a vinárstva** **v znení nariadenia vlády Slovenskej republiky č. 314/2023 Z. z.**

Vláda Slovenskej republiky podľa § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z. nariaďuje:

**Čl. I**

 Nariadenie vlády Slovenskej republiky č. 236/2022 Z. z. o poskytovaní podpory v rámci spoločnej organizácie poľnohospodárskych trhov na financovanie podporných opatrení na pomoc sektoru vinohradníctva a vinárstva v znení nariadenia vlády Slovenskej republiky č. 314/2023 Z. z. sa mení a dopĺňa takto:

1. V § 1 sa slová „na pomoc sektoru vinohradníctva a vinárstva“ nahrádzajú slovami „(ďalej len „podpora“)“ a vypúšťa sa odkaz 2.

Poznámka pod čiarou k odkazu 2 sa vypúšťa.

1. V § 4 odsek 2 znie:

„(2) Ak sa podporné opatrenie vykonáva podporným podopatrením, poskytnutie podpory na vykonanie podporného opatrenia možno schváliť len na jeho vykonanie týmto podporným podopatrením.“.

1. V § 4 ods. 3 písm. c) treťom bode sa za slová „medziodvetvovou organizáciou“ vkladajú slová „v sektore propagovaného vína“.
2. V § 4 ods. 5 písm. c) druhom bode sa na konci pripájajú tieto slová: „vo vinohrade, ktorý má byť vykonaním reštrukturalizácie vinohradu alebo konverzie vinohradu založený nanovo“.
3. V § 4 ods. 7 písm. b) druhom bode sa slová „certifikovaný na výrobu“ nahrádzajú slovom „výrobcom“.
4. V § 4 ods. 9 úvodnej vete sa na konci pripája slovo „najviac“.
5. V § 4 ods. 12 sa slová „odsek 17“ nahrádzajú slovami „odsek 16“.
6. V § 4 odsek 13 znie:

„(13) Podporné opatrenie, ktoré je potrebné ukončiť v lehote podľa § 5 ods. 2, ods. 8 alebo ods. 12 alebo podľa § 8 ods. 9 a 10, sa považuje za ukončené jej uplynutím, ak žiadateľ nezašle platobnej agentúre písomné oznámenie o ukončení jeho vykonávania podľa § 5 ods. 3 písm. b), ods. 9 písm. b) alebo ods. 13 od uplynutia lehoty na ukončenie jeho vykonávania.“.

1. V § 4 sa vypúšťa odsek 15.

Doterajšie odseky 16 až 32 sa označujú ako odseky 15 až 31.

1. V § 4 ods. 17 písm. b) sa na konci čiarka nahrádza bodkočiarkou a pripájajú sa tieto slová:

„to neplatí, ak ide o pohľadávku v správe platobnej agentúry voči žiadateľovi, ktorú možno započítať proti pohľadávke žiadateľa na poskytnutie tejto podpory podľa osobitného predpisu,32a) “.

Poznámka pod čiarou k odkazu 32a znie:

„32a) § 14 ods. 3 až 10 zákona č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení zákona č. 247/2024 Z. z.“.

1. V § 4 ods. 20 písm. a) druhom bode sa na konci pripájajú tieto slová: „vo vinohrade, ktorý bol vykonaním reštrukturalizácie vinohradu alebo konverzie vinohradu založený nanovo“.
2. V § 4 ods. 26 písm. b) a ods. 29 sa slová „odseku 26“ nahrádzajú slovami „odseku 25“.
3. V § 4 ods. 31 sa slová „odsekov 26 až 31“ nahrádzajú slovami „odsekov 25 až 30“.
4. V § 5 ods. 2 písm. b) sa číslo „8“ nahrádza číslom „4“.
5. V § 5 ods. 4 druhej vete sa vypúšťajú slová „aj v každom kalendárnom roku, v ktorom chce reštrukturalizáciu vinohradu alebo konverziu vinohradu vykonať, ako aj v každom z troch kalendárnych rokov, ktoré bezprostredne nasledujú po kalendárnom roku, v ktorom mu je podpora na reštrukturalizáciu vinohradu alebo konverziu vinohradu poskytnutá, a to“.
6. V § 5 ods. 4 sa na konci pripájajú tieto vety:

„Tento žiadateľ je zároveň v každom kalendárnom roku, v ktorom reštrukturalizáciu vinohradu alebo konverziu vinohradu vykonáva, ako aj v každom z troch kalendárnych rokov, ktoré bezprostredne nasledujú po kalendárnom roku, v ktorom mu na toto podporné opatrenie bola poskytnutá podpora, povinný prostredníctvom geopriestorovej aplikácie zaslať platobnej agentúre do dátumu43a) ustanoveného na podanie žiadosti o priamu platbu na plochu alebo o finančné prostriedky na neprojektové opatrenia založené na veľkosti nahlásenej plochy43b) (ďalej len „priama platba na plochu“) príslušný grafický materiál43c) formuláru geopriestorovej žiadosti,43d) aj keď ním žiadosť o priamu platbu na plochu podávať nebude. V tomto grafickom materiáli sa musia uviesť všetky poľnohospodárske pozemky vo význame vymedzenom na zriadenie a prevádzkovanie integrovaného administratívneho a kontrolného systému členským štátom,43e) na ktorých sa má reštrukturalizácia vinohradu alebo konverzia vinohradu vykonať, s údajmi, ktoré umožňujú ich identifikáciu v rozsahu údajov uvádzaných v žiadosti o priamu platbu na plochu podľa osobitného predpisu.43f)“.

Poznámky pod čiarou k odkazom 43a až 43f znejú:

„43a) § 3 ods. 1 nariadenia vlády Slovenskej republiky č. 120/2023 Z. z., ktorým sa ustanovujú pravidlá predkladania žiadostí a znižovania priamych podpôr Strategického plánu spoločnej poľnohospodárskej politiky v znení nariadenia vlády Slovenskej republiky č. 71/2024 Z. z.

43b) Čl. 65 ods. 2 nariadenia (EÚ) 2021/2116 v platnom znení.

§ 3 písm. d) zákona č. 280/2017 Z. z. v znení zákona č. 411/2022 Z. z.

43c) Čl. 5 ods. 2 vykonávacieho nariadenia Komisie (EÚ) 2022/1173 z 31. mája 2022, ktorým sa stanovujú pravidlá uplatňovania nariadenia Európskeho parlamentu a Rady (EÚ) 2021/2116 v súvislosti s integrovaným administratívnym a kontrolným systémom v rámci spoločnej poľnohospodárskej politiky (Ú. v. EÚ L 183, 8.7.2022) v platnom znení.

43d) Čl. 65 ods. 4 písm. a) nariadenia (EÚ) 2021/2116 v platnom znení.

43e) Čl. 65 ods. 4 písm. d) nariadenia (EÚ) 2021/2116 v platnom znení.

43f) Čl. 5 ods. 3 písm. a) vykonávacieho nariadenia (EÚ) 2022/1173 v platnom znení.“.

1. V § 5 sa vypúšťa odsek 7.

Doterajšie odseky 8 až 16 sa označujú ako odseky 7 až 15.

1. V § 5 odsek 8 znie:

„(8) Všetky podporné podopatrenia, ktoré zahŕňajú založenie vinohradu nanovo, a na ktorých vykonanie je schválené poskytnutie podpory na reštrukturalizáciu vinohradu alebo konverziu vinohradu, je potrebné ukončiť do piatich rokov od schválenia, ak § 8 ods. 9 a 10 neustanovujú kratšiu lehotu.“.

1. V § 6 ods. 5 sa vypúšťa písmeno b).

Doterajšie písmená c) až f) sa označujú ako písmená b) až e).

1. V § 6 ods. 5 písm. b) sa za slovo „rozpočtom“ vkladá čiarka a slová „alebo že ich možno vysporiadať započítaním podľa § 4 ods. 17 písm. b)“.
2. V § 6 ods. 5 písm. d) sa slová „ak je právnickou osobou“ nahrádzajú slovami „všetkých členov jeho štatutárneho orgánu a všetkých osôb, ktoré sú oprávnené konať v mene a na účet žiadateľa ako prijímateľa podpory, ak tieto údaje už nie sú platobnej agentúre poskytnuté“.
3. V § 6 ods. 6 písm. a) sa na konci pripája toto slovo: „a“.
4. V § 6 ods. 6 sa vypúšťajú písmená c) a d).
5. V § 6 sa za odsek 6 vkladá nový odsek 7, ktorý znie:

„(7) Prílohou k žiadosti o vyplatenie podpory na propagačné opatrenie v členskom štáte alebo propagačné opatrenie v tretej krajine, na poistenie úrody alebo na investície, sú

1. písomné vyhotovenie aspoň dvoch ďalších cenových ponúk od iných dodávateľov porovnateľných tovarov alebo od iných poskytovateľov porovnateľných služieb alebo prác, na aké boli uskutočnené náklady alebo vynaložené výdavky podľa odseku 6 písm. a), a
2. písomné zdôvodnenie výberu dodávateľa tovarov alebo poskytovateľa služieb alebo prác, na aké boli uskutočnené náklady alebo vynaložené výdavky podľa odseku 6 písm. a), ak sú tieto náklady alebo výdavky vyššie ako náklady alebo výdavky od iných dodávateľov alebo poskytovateľov podľa písmena a).“.

Doterajšie odseky 7 a 8 sa označujú ako odseky 8 a 9.

1. V § 7 ods. 4 sa slová „ods. 26 až 31“ nahrádzajú slovami „ods. 25 až 30“.
2. Za § 8 sa vkladá § 8a, ktorý vrátane nadpisu znie:

„**§ 8a**

**Prechodné ustanovenia k úpravám účinným od 1. apríla 2025**

1. Na posudzovanie žiadosti o podporu podľa § 8 ods. 1 alebo podania podľa § 8 ods. 2 sa od 1. apríla 2025 primerane vzťahuje § 4 ods. 13, 16, 25, 29 a 31, § 7 ods. 4 až 6 a § 8 ods. 9 a 10; na ich posudzovanie sa od 1. apríla 2025 nevzťahuje § 8 ods. 5 prvá veta.
2. Ak je žiadateľ, ktorý má schválené poskytnutie podpory na podporné opatrenie na základe žiadosti podľa § 8 ods. 1, povinný zaslať platobnej agentúre oznámenie o ukončení vykonávania tohto podporného opatrenia, a v prípade porušenia tejto povinnosti mu podporu na toto podporné opatrenie podľa doterajších predpisov nemožno poskytnúť, túto podporu mu napriek tomu poskytnúť možno, ak ide o podporu poskytovanú na základe žiadosti, ktorá sa podľa odseku 1 primerane posudzuje podľa § 4 ods. 13.
3. Na podanie podľa § 8 ods. 2, ktorým sa žiada o poskytnutie podpory, a ktoré do 31. marca 2025 ešte nebolo podané, sa primerane vzťahuje § 6 ods. 1.
4. Na podanie podľa § 8 ods. 2, ktorým sa žiada o poskytnutie podpory, sa od 1. apríla 2025 primerane vzťahuje § 6 ods. 2. Podanie podľa prvej vety možno urobiť do 10. mája 2025 aj vtedy, ak lehota podľa § 6 ods. 2 už uplynula; na podanie podané po tejto lehote sa neprihliada.“.
5. Príloha č. 1 vrátane nadpisu znie:

„**Príloha č. 1**

**k nariadeniu vlády č. 236/2022 Z. z.**

**SUMA PODPORY NA REŠTRUKTURALIZÁCIU VINOHRADU ALEBO KONVERZIU VINOHRADU**

**Tabuľka č. 1**

|  |  |
| --- | --- |
| **Priemerná hustota, v ktorej je nový vinič vysadený na jednom hektári vinohradu, ktorý bol v rámci reštrukturalizácie vinohradu alebo konverzie vinohradu založený nanovo** | **Paušálna suma podpory v eurách na podporné podopatrenie alebo na akúkoľvek kombináciu podporných podopatrení, ktorými sa vinohrad v rámci reštrukturalizácie vinohradu alebo konverzie vinohradu založí nanovo** |
|  | Vykonanie podporného podopatrenia v menej rozvinutom regióne\*  |
| 4 000 až 4 449 | 9 661,12 | 14 491,67  |
| 4 450 až 4 899 | 10 152,71  | 15 229,06  |
| 4 900 až 5 349 | 10 644,29  | 15 966,44  |
| 5 350 až 5 799 | 11 135,88  | 16 703,81  |
| 5 800 a viac | 11 628,01  | 17 442,02  |

**Tabuľka č. 2**

|  |
| --- |
| **Paušálna suma podpory v eurách na vyklčovanie vinohradu, vykonané v rámci reštrukturalizácie vinohradu alebo konverzie vinohradu na jednom hektári vinohradu** |
|  | Vykonanie vyklčovania vinohradu v menej rozvinutom regióne\* |
| 2 080,73 | 3 121,1 |

**Tabuľka č. 3**

|  |  |
| --- | --- |
| **Priemerná hustota, v ktorej je nový vinič vysadený na jednom hektári vinohradu, ktorý bol v rámci reštrukturalizácie vinohradu alebo konverzie vinohradu založený nanovo** | **Paušálna suma podpory v eurách na podporné podopatrenie alebo na akúkoľvek kombináciu podporných podopatrení, ktorými sa vinohrad v rámci reštrukturalizácie vinohradu alebo konverzie vinohradu založí nanovo, ktorej poskytnutie sa schvaľuje na základe žiadosti podľa § 8 ods. 1, a ktorá sa poskytuje v paušálnych sumách** |
|  | Vykonanie podporného podopatrenia v menej rozvinutom regióne\* |
| 4 000 až 5 000 | 10 508,29 | 15 762,43 |
| 5 001 až 5 682 | 11 253,31 | 16 879,97  |
| 5 683 a viac | 11 873,8  | 17 810,7  |

**Tabuľka č. 4**

|  |
| --- |
| **Paušálna suma podpory v eurách na vyklčovanie vinohradu, vykonané v rámci reštrukturalizácie vinohradu alebo konverzie vinohradu na jednom hektári vinohradu, ktorej poskytnutie sa schvaľuje na základe žiadosti podľa § 8 ods. 1, a ktorá sa poskytuje v paušálnych sumách** |
|  | Vykonanie vyklčovania vinohradu v menej rozvinutom regióne\* |
| 2 080,73 | 3 121,1 |

\* Menej rozvinutý región podľa čl. 3 ods. 5 písm. a) nariadenia (EÚ) č. 1308/2013 v platnom znení.“.

**Čl. II**

Toto nariadenie vlády nadobúda účinnosť 1. apríla 2025.